b'\n_START_ARTICLE_\nRafting\n_START_SECTION_\nRafting i Norge\n_START_PARAGRAPH_\nI Norge er Voss og Sjoa i Heidal mye benyttede rafting- og vannsportelvene. Sjoa omtales som en god rafteelv. Elvene i Skj\xc3\xa5k brukes ogs\xc3\xa5 mye til rafting. Ogs\xc3\xa5 Otra brukes til rafting ved Syrtveit i Evje og Hornnes kommune. I J\xc3\xb8lstra har det v\xc3\xa6rt drevet rafting siden 1991 og kommersielt siden 1997._NEWLINE_Numedalsl\xc3\xa5gen i Dagali er ogs\xc3\xa5 velkjent i raftemilj\xc3\xb8et. P\xc3\xa5 en spesiell vannstand i juli blir den til og med kalt \xc2\xablille Zambesi\xc2\xbb.\n_START_SECTION_\nRaftingulykker\n_START_PARAGRAPH_\nRafting krever b\xc3\xa5de lokalkunnskap, egnet utstyr og trening. I Sjoa er 13 mennesker druknet i forbindelse med rafting i perioden 1989-2010. Sjoa og Sogndalselva regnes som lunefulle og vanskelige for rafting.'